Paslaugų viešojo pirkimo–pardavimo sutarties specialiųjų sąlygų

1 priedas

**GAMTOTVARKOS PASLAUGŲ PIRKIMO TECHNINĖ SPECIFIKACIJA**

**1 lentelė**

|  |  |
| --- | --- |
| Paslaugų gavėjas arba Regioninis padalinys | VĮ Valstybinių miškų urėdija (toliau Paslaugų gavėjas). |
| Paslaugos | Paslaugų gavėjas perka gamtotvarkos paslaugas (toliau – Gamtotvarkos paslaugos) 2024 metams.  Numatomų pirkti gamtotvarkos paslaugų technologinės savybės/paslaugų aprašymas nurodytas  2 lentelėje. |
| Paslaugų kiekis/apimtys | Pirkimo objekto dalių paslaugų apimtys nurodytos Gamtotvarkos paslaugų techninės specifikacijos 1 priede. Nurodytos Gamtotvarkos paslaugų apimtys yra preliminarios ir skirtos tik pasiūlymų kainai apskaičiuoti ir laimėtojui nustatyti. Sutarties galiojimo laikotarpiu apimtys gali svyruoti ±30 proc. Pirkimo objektas skaidomas į **25 dalis** teritoriniu požymiu pagal teritorijas (girininkijas) ir paslaugų grupes. |
| BVPŽ klasifikatoriaus kodas | 77230000-1 Paslaugos, susijusios su miškininkyste |
| Paslaugų teikimo vieta | VĮ Valstybinių miškų urėdijos teritorijoje |
| Paslaugų teikimo terminas | **Nuo Sutarties įsigaliojimo (sutartis įsigalioja Šalims ją pasirašius) iki 2024 m. gruodžio 31 d. su galimybe pratęsti 2 kartus po 12 mėn.** |
| Paslaugų teikėjas | Tiekėjas, su kuriuo sudaryta Sutartis gamtotvarkos paslaugų teikimui |

**Numatomų pirkti Paslaugų technologinės savybės/paslaugų aprašymas:**

**2 lentelė**

|  |  |  |
| --- | --- | --- |
| **Eil.**  **Nr.** | **Paslaugų pavadinimas** | **Paslaugų technologinės savybės/paslaugų aprašymas** |
| 1. | **Biologinės įvairovės palaikymo miško kirtimai be biomasės išgabenimo** | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį kvartalų ir sklypų sąrašą su nurodytais plotais ir paslaugų atlikimo terminais. Paslaugos gavėjas parodo Paslaugos teikėjui natūroje kiekvieno ploto ribas.  **Paslauga –** Biologinės įvairovės palaikymo miško kirtimai be biomasės išgabenimo (sumedėjusios augalijos kirtimas, retinimas ar atžalų šalinimas). Įgyvendinant priemonę retinama (Paslaugų gavėjo nurodytu intensyvumu) arba kertama sumedėjusi augalija: krūmai, medžiai ir jų sumedėjusios atžalos. Darbai atliekami motoriniais pjūklais, krūmapjovėmis ar kitais rankiniais įrankiais. Nukirstų nelikvidinių medžių ir krūmų kelmų aukštis ne daugiau 5 cm, likvidinių medžių kelmų aukštis ne daugiau kaip 10 cm, kelmų pjūvis – horizontalus. Kirtimo liekanos paskleidžiamos tolygiai arba sukraunamos į krūvas. Paslaugų gavėjo nurodytose vietose. Konkretiems kirtimams išsamius paaiškinimus (įskaitant ir paslaugos vykdymo laikotarpį) pateikia Paslaugos gavėjas.  Atliekant biologinės įvairovės palaikymo miško kirtimus gali būti gaminama likvidinė mediena. Paslaugų atlikimo vietoje (biržėje) atliekant darbus ir gaminant likvidinės medienos sortimentus privaloma, laikytis: Miško darbų saugos taisyklių DT 1-96; gaminti medienos sortimentus, kurie yra apibūdinti galiojančiuose standartuose bei techninėse sąlygose; laikytis privalomų darbuotojų bei asmenų, esančių Paslaugų atlikimo vietoje, saugą ir sveikatą reglamentuojančių teisės aktų reikalavimų; priešgaisrinės saugos reikalavimų, Lietuvos nacionalinio FSC miškų valdymo standarto (toliau – FSC) reikalavimų bei kitų su paslaugos atlikimu susijusių LR teisės aktų. Už pagamintus likvidinės medienos sortimentus yra apmokama, pagal bazinius paslaugų įkainius. Už darbų saugą ir individualių apsaugos priemonių naudojimą paslaugos teikimo metu atsakingas Paslaugos teikėjas.  Suteiktų paslaugų kiekio apskaitos vnt. – **ha** iškirstas plotas ir **m³** pagamintos likvidinės medienos. |
| 2. | **Biologinės įvairovės palaikymo miško kirtimai su biomasės išgabenimu** | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį kvartalų ir sklypų sąrašą su nurodytais plotais ir paslaugų atlikimo terminais. Paslaugos gavėjas parodo Paslaugos teikėjui natūroje kiekvieno ploto ribas.  **Paslauga** – Biologinės įvairovės palaikymo miško kirtimai su biomasės išgabenimu (sumedėjusios augalijos kirtimas, retinimas ar ataugančių atžalų šalinimas). Įgyvendinant priemonę retinama (Paslaugų gavėjo nurodytu intensyvumu) arba kertama sumedėjusi augalija: krūmai ir medžiai ir jų atžalos. Darbai atliekami motoriniais pjūklais, krūmapjovėmis ar kitais rankiniais įrankiais. Nukirstų nelikvidinių medžių ir krūmų kelmų aukštis ne daugiau 5 cm, likvidinių medžių kelmų aukštis ne daugiau kaip 10 cm, kelmų pjūvis – horizontalus. Biomasė turi būti sutvarkyta ir pašalinta iš teritorijos. Susmulkinti, sukrauti į krūvas ir palikti arba deginti nupjautą sumedėjusią augaliją tvarkomuose plotuose ir už jų ribų draudžiama. Iškirsta biomasė išgabenama iš tvarkomos teritorijos ribų ir sandėliuojama suderintoje su Paslaugos gavėju vietoje ne toliau kaip 1 km atstumu nuo paslaugos atlikimo vietos. Išgabenta biomasė lieka Paslaugos gavėjui kaip biokuras arba apvalioji mediena. Konkretiems biologinės įvairovės palaikymo miško kirtimams išsamius paaiškinimus (įskaitant ir paslaugos vykdymo laikotarpį) pateikia Paslaugos gavėjas.  Atliekant biologinės įvairovės palaikymo miško kirtimus gali būti gaminama ir ištraukiama likvidinė mediena. Paslaugų atlikimo vietoje (biržėje) atliekant darbus ir gaminant likvidinės medienos sortimentus privaloma, laikytis: Miško darbų saugos taisyklių DT 1-96; gaminti medienos sortimentus, kurie yra apibūdinti galiojančiuose standartuose bei techninėse sąlygose; laikytis privalomų darbuotojų bei asmenų, esančių Paslaugų atlikimo vietoje, saugą ir sveikatą reglamentuojančių teisės aktų reikalavimų; priešgaisrinės saugos reikalavimų, Lietuvos nacionalinio FSC miškų valdymo standarto (toliau – FSC) reikalavimų bei kitų su paslaugos atlikimu susijusių LR teisės aktų Už pagamintus ir ištrauktus likvidinės medienos sortimentus yra apmokama, pagal bazinius paslaugų įkainius. Už darbų saugą ir individualių apsaugos priemonių naudojimą paslaugos teikimo metu atsakingas Paslaugos teikėjas.  Suteiktų paslaugų kiekio apskaitos vnt. – **ha** iškirstas plotas ir **m³** pagamintos bei ištrauktos į miško sandėlį likvidinės medienos. Paslauga laikoma atlikta, kai biomasė (ar medienos sortimentai) išgabenti į Paslaugos gavėjo nurodytą vietą. |
| 3 | **Pelkių augmenijos (žolinė, sumedėjusi augmenija) šalinimas be biomasės išgabenimo** | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį kvartalų ir sklypų sąrašą su nurodytais plotais ir paslaugų atlikimo terminais. Paslaugos gavėjas parodo Paslaugos teikėjui natūroje kiekvieno ploto ribas.  **Paslauga** – pelkių augmenijos (žolinė, sumedėjusi augmenija bei sumedėjusios augalijos atžalos) šalinimas be biomasės išgabenimo. Pelkių augmenija teritorijoje turi būti pjaunama dalge, žoliapjove, krūmapjove arba spec. technika. Pelkių augmenija pjaunama ne aukščiau kaip 5 cm nuo žemės paviršiaus. Nupjautą biomasę sukrauti į krūvas Paslaugų gavėjo nurodytose vietose arba paskleisti tolygiai teritorijoje. Įgyvendinant priemonę žolė turi būti pjaunama birželio - spalio mėnesį. Deginti nupjautą pelkių augmeniją teritorijoje ir gretimuose plotuose draudžiama. Išsamius paaiškinimus (įskaitant ir paslaugos vykdymo laikotarpį) tvarkomai teritorijai pateikia Paslaugos gavėjas.  Paslaugų atlikimo vietoje privaloma laikytis priešgaisrinės saugos ir Lietuvos nacionalinio FSC miškų valdymo standarto bei kitų su paslaugos atlikimu susijusių LR teisės aktų reikalavimų. Už darbų saugą ir individualių apsaugos priemonių naudojimą paslaugos teikimo metu atsakingas Paslaugos teikėjas.  Suteiktų paslaugų kiekio apskaitos vnt. – **ha** sutvarkytas plotas pašalinant (nupjaunant) pelkinę augmeniją. |
| 4. | **Pelkių augmenijos (žolinė, sumedėjusi augmenija) šalinimas su biomasės išgabenimu** | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį kvartalų ir sklypų sąrašą su nurodytais plotais ir paslaugų atlikimo terminais. Paslaugos gavėjas parodo Paslaugos teikėjui natūroje kiekvieno ploto ribas.  **Paslauga** – pelkių augmenijos (žolinė, sumedėjusi augmenija bei sumedėjusios augalijos atžalos) šalinimas su biomasės išgabenimu. Pelkių augmenija teritorijoje turi būti pjaunama dalge, žoliapjove, krūmapjove arba spec. technika, užtikrinančia paslaugos vykdymą nepažeidžiant buveinės ir nesuardant paklotės. Pelkių augmenija pjaunama ne aukščiau kaip 5 cm nuo žemės paviršiaus. Susmulkinti, sukrauti į krūvas ir palikti arba deginti nupjautą biomasę tvarkomuose plotuose ir už jų ribų draudžiama. Biomasė išgabenama iš tvarkomos teritorijos ribų ir sandėliuojama Paslaugų gavėjo nurodytoje vietoje. Laikinas žolinės augmenijos bei sumedėjusios augmenijos atžalų sandėliavimas galimas su Paslaugos gavėju suderintoje vietoje. Susidariusi sumedėjusios augmenijos biomasė (krūmai, medeliai) sandėliuojami Paslaugos gavėjo nurodytoje vietoje ir lieka Paslaugos gavėjui kaip biokuras. Išsamius paaiškinimus tvarkomai teritorijai (įskaitant ir paslaugos vykdymo laikotarpį) pateikia Paslaugos gavėjas.  Paslaugų atlikimo vietoje privaloma laikytis priešgaisrinės saugos ir Lietuvos nacionalinio FSC miškų valdymo standarto bei kitų su paslaugos atlikimu susijusių LR teisės aktų reikalavimų. Už darbų saugą ir individualių apsaugos priemonių naudojimą paslaugos teikimo metu atsakingas Paslaugos teikėjas.  Suteiktų paslaugų kiekio apskaitos vnt. – **ha** sutvarkytas plotas pašalinant pelkinę augmeniją. Paslauga laikoma atlikta, kai sumedėjusios augmenijos biomasė išgabenta į Paslaugos gavėjo nurodytą vietą, o žolinė augmenija – išgabenta utilizavimui. |
| 5. | **Atvirų vietų tvarkymas (žolinė, sumedėjusi augmenija) be biomasės išgabenimo** | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį kvartalų ir sklypų sąrašą su nurodytais plotais ir paslaugų atlikimo terminais. Paslaugos gavėjas parodo Paslaugos teikėjui natūroje kiekvieno ploto ribas.  **Paslauga** – Atvirų vietų (pievų, miško aikščių, miško laukymių, šlaitų, gamtos ir kultūros paminklų ir pan.) tvarkymas be biomasės išgabenimo pašalinant žolinę, sumedėjusią augmeniją (krūmus, medelius) ar jų atžalas. Įgyvendinant priemonę žolė turi būti pjaunama birželio - rugsėjo mėnesį. Žolė turi būti pjaunama dalge, žoliapjove arba specialia technika smulkinant. Sumedėjusi augmenija arba atžalos pjaunamos Paslaugų gavėjo nurodytu laikotarpiu. Nupjauta žolinės augmenijos biomasė gali būti paskleidžiama tolygiai plote. Sumedėjusi augmenija sukraunama į krūvas. Žolinės augmenijos pjovimą pradėti nuo lauko vidurio arba vieno krašto, siekiant išvengti gyvūnų žūties/trikdymo. Žolinę ir sumedėjusią augmeniją nupjauti ne aukščiau kaip 5 cm nuo žemės paviršiaus. Sumedėjusi augmenija pjaunama horizontaliu pjūviu. Paslaugos teikiamos nepažeidžiant dirvožemio (pvz., nemaišant dirvos horizontų), provėžas paliekant ne gilesnes kaip 5 cm. Išsamius paaiškinimus kiekvienai tvarkomai teritorijai (įskaitant ir paslaugos vykdymo laikotarpį) pateikia Paslaugos gavėjas.  Paslaugų atlikimo vietoje privaloma laikytis priešgaisrinės saugos ir Lietuvos nacionalinio FSC miškų valdymo standarto bei kitų su paslaugos atlikimu susijusių LR teisės aktų reikalavimų. Už darbų saugą ir individualių apsaugos priemonių naudojimą paslaugos teikimo metu atsakingas Paslaugos teikėjas.  Suteiktų paslaugų kiekio apskaitos vnt. – **ha** sutvarkytas plotas pašalinant (nupjaunant) žolinę ir/arba sumedėjusią augmeniją, atžalas. |
| 6. | **Atvirų vietų tvarkymas (žolinė, sumedėjusi augmenija) su biomasės išgabenimu** | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį kvartalų ir sklypų sąrašą su nurodytais plotais ir paslaugų atlikimo terminais. Paslaugos gavėjas parodo Paslaugos teikėjui natūroje kiekvieno ploto ribas.  **Paslauga** – Atvirų vietų (pievų, miško aikščių, miško laukymių, šlaitų, gamtos ir kultūros paminklų ir pan.) tvarkymas su biomasės išgabenimu. Įgyvendinant priemonę žolinė augmenija turi būti pjaunama birželio – rugpjūčio mėnesiais. Žolinė augmenija turi būti pjaunama dalge, žoliapjove, krūmapjove arba specialia technika. Nupjauta žolinės augmenijos biomasė turi būti sugrėbta ir išgabenta iš tvarkomos teritorijos. Laikinas sandėliavimas galimas su Paslaugos gavėju suderintoje vietoje, tačiau susidariusios žolinės augmenijos biomasės sutvarkymu ir utilizavimu pasirūpina Paslaugos tiekėjas. Žolinės augmenijos pjovimas pradedamas nuo lauko vidurio arba vieno krašto, siekiant išvengti gyvūnų žūties/trikdymo. Susmulkinti, sukrauti į krūvas ir palikti arba deginti nupjautą žolę tvarkomuose plotuose ir už jų ribų draudžiama. Žolinę ir sumedėjusią augmeniją nupjauti ne aukščiau kaip 5 cm nuo žemės paviršiaus. Sumedėjusi augmenija pjaunama horizontaliu pjūviu Paslaugų gavėjo nurodytu laikotarpiu. Susidariusi sumedėjusios augmenijos biomasė (krūmai, medeliai) išgabenami iš tvarkomo ploto, sandėliuojami Paslaugos gavėjo nurodytoje vietoje ir lieka Paslaugos gavėjui kaip biokuras. Išsamius paaiškinimus tvarkomai teritorijai (įskaitant ir paslaugos vykdymo laikotarpį) pateikia Paslaugos gavėjas.  Paslaugų atlikimo vietoje privaloma laikytis priešgaisrinės saugos ir Lietuvos nacionalinio FSC miškų valdymo standarto bei kitų su paslaugos atlikimu susijusių LR teisės aktų reikalavimų. Už darbų saugą ir individualių apsaugos priemonių naudojimą paslaugos teikimo metu atsakingas Paslaugos teikėjas.  Suteiktų paslaugų kiekio apskaitos vnt. – **ha** sutvarkytas plotas pašalinant iš išgabenant iš tvarkomo ploto žolinę ir/arba sumedėjusią augmeniją, atžalas. Paslauga laikoma atlikta, kai sumedėjusios augmenijos biomasė išgabenta į Paslaugos gavėjo nurodytą vietą, o žolinė augmenija – išgabenta utilizavimui. |

**Techninės specifikacijos**

**2 priedas**

**BAZINIŲ PASLAUGŲ ĮKAINIŲ KOREGAVIMO KOEFICIENTAI**

**Biologinės įvairovės palaikymo miško kirtimams be biomasės išgabenimo** ir **Biologinės įvairovės palaikymo miško kirtimams su biomasės išgabenimu** taikomi sekantys koregavimo koeficientai:

kai iškertama iki 100 erdm/ha – **0,8**;

iškertant sumedėjusią augmeniją 101-200 erdm/ha – **1,0**;

iškertant sumedėjusią augmeniją 201-300 erdm/ha – **1,6**,

iškertant sumedėjusią augmeniją daugiau nei 300 erdm/ha – **2,0**;

darbus atliekant Kuršių Nerijoje papildomai taikomas koeficientas – **1,2**;

darbus atliekant 0,5 ha ir mažesniuose objektuose, nutolusiuose nuo artimiausio tvarkomo objekto daugiau kaip 5,0 km, taikomas papildomas koeficientas – **1,5.**

**Pelkių augmenijos (žolinė ir sumedėjusi augmenija) šalinimui be biomasės išgabenimo ir Pelkių augmenijos (žolinė ir sumedėjusi augmenija) šalinimui su biomasės išgabenimu** taikomi sekantys koregavimo koeficientai:

pjaunant žolinę ir sumedėjusią augmeniją, kai nendrėmis ir/ar sumedėjusia augmenija padengimas iki 20%/ha – **0,8**;

pjaunant žolinę ir sumedėjusią augmeniją, kai nendrėmis ir/ar sumedėjusia augmenija padengimas nuo 21% iki 50%/ha – **1,0**;

pjaunant žolinę ir sumedėjusią augmeniją, kai nendrėmis ir/ar sumedėjusia augmenija padengimas daugiau nei 51%/ha– **1,8**;

darbus atliekant Kuršių Nerijoje papildomai taikomas koeficientas – **1,2**;

darbus atliekant 0,5 ha ir mažesniuose objektuose, nutolusiuose nuo artimiausio tvarkomo objekto daugiau kaip 5,0 km, taikomas papildomas koeficientas – **1,5.**

**Atvirų vietų tvarkymui (žolinė ir sumedėjusi augmenija) be biomasės išgabenimo ir Atvirų vietų tvarkymui (žolinė ir sumedėjusi augmenija) su biomasės išgabenimu** taikomi sekantys koregavimo koeficientai:

pjaunant žolinę ir krūminę augmeniją, kai krūmų padengimas iki 5%/ha – **0,8**;

pjaunant žolinę ir krūminę augmeniją, kai krūmų padengimas nuo 6% iki 20%/ha – **1,0**;

pjaunant žolinę ir krūminę augmeniją, kai krūmų padengimas nuo 21% iki 50%/ha – **1,3**;

pjaunant žolinę ir krūminę augmeniją, kai krūmų padengimas daugiau nei 51%/ha – **2,0**;

pjaunant žolinę, krūminę ir sumedėjusią augmeniją, kai sumedėjusios augmenijos padengimas daugiau nei 51% plote, o iškertamas ir išgabenamas tūris iki 100 erdm/ha – **2,5**;

pjaunant žolinę, krūminę ir sumedėjusią augmeniją, kai sumedėjusios augmenijos padengimas daugiau nei 51%/ha, o iškertamas ir išgabenamas tūris sklype virš 100 erdm/ha – **3,0**;

darbus atliekant šlaituose papildomai taikomas koeficientas – **1,5**;

darbus atliekant Kuršių Nerijoje papildomai taikomas koeficientas – **1,2**;

darbus atliekant 0,5 ha ir mažesniuose objektuose, nutolusiuose nuo artimiausio tvarkomo objekto daugiau kaip 5,0 km, taikomas papildomas koeficientas – **1,5.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_